ઓથોરિટી ડીલરો અને કંપનીને કિંમતો ઓછી કરવાના આદેશ પણ આપી શકે છે. જો કોઇ કંપની જીએસટી અંતર્ગત નક્કી કરેલા ટેક્સ રેટ મુજબ ભાવમાં ઘટાડો નહીં કરે તો ઓથોરિટી ગ્રાહકોને પૈસા પાછા આપવાનું પણ કહી શકે છે. એટલું જ નહીં ઉત્પાદન ખરીદીની તારીખથી ૧૮ ટકા વાર્ષિક વ્યાજદરથી ગ્રાહકોને પૈસા પાછા મળશે. આ અંગે ગ્રાહકનો પત્તો નહીં મળે તો આ પૂરી રકમ ગ્રાહક કલ્યાણ ફંડમાં જશે. ઓથોરિટી નફાખોરીની રકમ બરાબર પેનલ્ટી પણ લગાવી શકે છે.